L-GĦANJA TAL-GĦANJIET Ħarsa ħafifa lejn il-ktieb It-tifsira tal-isem tal-ktieb hi "l-isbaħ għanja fost l-għanjiet". F'xi wħud mit-traduzzjonijiet insibu dan il-ktieb bl-isem ta' L-Għanja ta' Salamun. Dan il-ktieb hu ġabra ta' għanjiet jew poeżiji li mara u raġel jindirizzaw lil xulxin biex ifissru mħabbithom. Kultant jitkellmu weħidhom jew ukoll jindirizzaw lill-ħbieb. F'xi wħud mill-poeżiji jiftakru fl-ewwel żminijiet tar-relazzjoni tagħhom. Uħud jarawha bħala poeżija waħda f'diversi taqsimiet. Dan il-ktieb ingħata diversi interpretazzjonijiet. Min jgħid li r-raġel hu s-Sultan Salamun. Oħrajn jgħidu li l-mara hi waħda li ttieħdet fil-palazz ta' Salamun iżda li mħabbitha kienet lejn raġel ieħor f'belt twelidha. F'din l-interpretazzjoni, iż-żewġ maħbubin jerġgħu jingħaqdu fl-aħħar tad-dramm. Hemm min jara lil Alla u l-bniedem, jew lil Kristu u l-Knisja tiegħu, fil-koppja protagonista. Mod ieħor kif nistgħu naqraw il-poeżiji f'dan il-ktieb hu li naraw kemm tista' tkun qawwija u profonda l-imħabba bejn raġel u mara. Fuq dan il-livell hu maħsub li aktarx li dawn il-poeżiji setgħu kienu parti miċ-ċelebrazzjoni tat-tieġ f'Iżrael tal-qedem. Waħda mill-poeżiji tgħid: Għaliex bħall-mewt qawwija l-imħabba; daqs Art l-Imwiet hi kiefra l-għira; ix-xrar tagħha xrar tan-nar, nar tal-Mulej. Ilmijiet kbar mhuma se jaslu qatt biex jitfu l-imħabba, lanqas ix-xmajjar ma jġorruha magħhom. Il-bniedem li jrid jagħti l-ġid kollu ta' daru biex jixtri l-imħabba tmaqdir isib ( , - ). It-taqsim tal-ktieb Daħla ( , - ) L-ewwel għanja ( , — , ) It-tieni għanja ( , — , ) It-tielet għanja ( , — , ) Ir-raba' għanja ( , — , ) Il-ħames għanja ( , — , ) Is-sitt għanja ( , - )